# name
Avaluació acreditativa del “Certified LabVIEW Associate Developer (CLAD)” als ensenyaments d’enginyeries TICs

# metadata.dc.description.abstract[].value
L’entorn Labview és un llenguatge de programació gràfic molt intuïtiu i potser el més estès en el món industrial. El coneixement que els estudiants tenen d’aquest entorn de programació Labview és pobre.
L’objectiu essencial en el projecte va ser aconseguir que els estudiants disposessin dels coneixements i les competències professionals en la utilització de l’entorn Labview en l’àmbit de les enginyeries TICs. Per tal d’assolir l’objectiu vàrem programar els continguts de programació en l’entorn Labview en el programa acadèmic de les titulacions de Grau d’Enginyeria Electronica de Telecomunicació, Grau d’Enginyeria Biomèdica i Grau de Física. Una part d’aquests continguts en assignatures obligatòries i una altra part en una assignatura optativa. Finalitzada aquesta formació, National Instruments ofereix als estudiants que han seguit el programa, que puguin passar l’examen CLAD i habilitar-se com a programador oficial Labview.
Aquest programa s’ha desenvolupat durant 2 anys i dues promocions d’estudiants l’han pogut seguir. Els estudiants que han aconseguit la fita de ser acreditats CLAD és aproximadament el 50% dels que s’han presentat. Aquesta tassa d’èxit és l’habitual en la majoria dels països europeus en els que s’ha posat en pràctica aquestes iniciatives. L’empresa National Instruments està molt satisfeta d’aquesta iniciativa i ha mostrat molt interès en continuar col·laborant amb nosaltres.

# metadata.dc.rights[].value
cc-by-nc-nd (c) Puig i Vidal et al, 2016

# metadata.dc.title[].value
Avaluació acreditativa del “Certified LabVIEW Associate Developer (CLAD)” als ensenyaments d’enginyeries TICs